Denali
Denali ili Mount McKinley najviši je planinski vrh u Sjevernoj Americi s visinom od 6194 m. Dio je Aljaškog masiva, a nalazi se u unutrašnjosti američke savezne države Aljaske. Centralni je dio Nacionalnog parka Denali. Prvi Evropljanin za koga je dokumentirano da je otkrio ovaj vrh bio je George Vancouver 1794, a 1903. zabilježen je prvi pokušaj uspona na ovu planinu od strane Jamesa Wickershama, koji se završio neuspješno. Prvi ovjereni uspon na ostvaren je 7. juna 1913, a izveli su ga Hudson Stuck, Harry Karstens, Walter Harper i Robert Tatum.